Deu terratrémols a la Comunitat Valenciana en les últimes 24 hores - À Punt\nDeu terratrémols a la Comunitat Valenciana en les últimes 24 hores\nEls més forts fins ara han sigut de magnitud 3 en l’escala de Richter i han tingut lloc a Massalavés i Gavarda.\nEls dos últims terratrémols han afectat Gavarda i Massalavés / IGN\n08 d'agost 2020 - 11:27\nEn les últimes 24 hores hi ha hagut deu terratrémols a la Comunitat Valenciana. Els més forts han sigut els dos últims, ocorreguts al voltant de les 10:00 h del matí d’aquest dissabte a les localitats de Massalavés i Gavarda (Ribera Alta).\nEl primer sisme ha tingut lloc a Massalavés cap a les 9:50 hores, segons l’Institut Geològic Nacional. Ha tingut una magnitud de 3,1 i l’epicentre s’ha situat a una profunditat de 10 quilòmetres.\nEl segon ha ocorregut a Gavarda, que està a pocs quilòmetres al sud de Massalavés, cap a les 10:30 hores. En aquest cas, el terratrémol ha sigut de magnitud 3 i l’epicentre s’ha situat a la superfície.\nAquest divendres a la nit va haver-hi un terratrémol de magnitud 2,9 a Tous (Ribera Alta) que es va notar a tota la comarca i va ser el més intens de tot el dia, ja que prèviament n'hi havia hagut set.\nEl primer va ser a Bellús (Vall d'Albaida), de magnitud 2,7 i es va notar prop de l'epicentre. Al llarg del dia, en va haver-hi set més, tots més fluixos: un segon a Bellús, un altre a Benigànim, i un altre a Aielo de Malferit (Vall d'Albaida). A la comarca de la Costera se'n n'hi hagué dos al Genovés, i un altres a Sueca, a la de la Ribera Baixa.\nlocation la Ribera Baixa location la Costera location la Vall d’Albaida


Lliurament dels premis del concurs 'K me cuentas' | Valencia Extra\nLa regidora en funcions de Sanitat i Salut, Maite Girau, ha presidit hui l’acte de lliurament de premis de la 7a edició del Concurs «K me cuentas», dedicat a l’ús responsable de les tecnologies. El certamen està organitzat pel Pla Municipal de Drogodependències i Altres Trastorns Addictius (PMD / UPCCA) de la Regidoria de Sanitat.\nGirau ha entregat els premis als guanyadors i les guanyadores del 7é concurs, en un acte al qual han assistit el professorat i familiars dels i de les alumnes que han resultat premiats. El lliurament dels guardons s’ha realitzat en les dependències municipals del carrer Amadeu de Savoia (antiga Tabacalera), en els quals també s’exhibeixen els treballs presentats a aquesta edició. El certamen estava obert a escolars del municipi de València amb edats entre els 11 i els 18 anys (Educació Secundària), que han presentat un total de 153 treballs.\nDes del PMD s’ha destacat la col·laboració del professorat dels centres educatius del municipi de València en la realització del concurs. Tal com ha subratllat la regidora Girau, «aquesta iniciativa suposa un mitjà perquè l’alumnat conega i puga actuar amb precaució i responsabilitat davant dels riscos que comporta la utilització de les tecnologies de forma no adequada».\nCal tindre en compte que el desconeixement o el mal ús de les tecnologies pot sotmetre els menors a riscos variats (com ara els possibles casos de sexting, ciberassetjament, grooming, o robatori d’identitat, entre altres). De manera paral·lela, el concurs permet conéixer de primera mà el punt de vista de la joventut sobre aquest assumpte, i dóna motiu al fet que també els adults puguen qüestionar-se els canvis que ha ocasionat la irrupció de les tecnologies en el dia a dia.\nValència Parc Central licita la contractació de les obres del parc Russafa-Malilla en la zona Dr. Domagk\nEls 13 Centres Municipals de Joventut amplien el seu horari\nEl 81,5% dels ciutadans de València estan a favor de l'eutanàsia\nPodem i EU, oberts a confluir amb Compromís per al 10N, mentre Ferri aposta per un "ventall ampli" d'opcions\nValència, triada com a seu d'una conferència internacional per a revelar els secrets del cosmos\n340 alumnes es beneficien dels plans d’especialització esportiva en el seu 20 aniversari


El Talent - Levante-EMV\nVaig conèixer Paco Cerdà (Genovés, 1985), fa ja uns quants anys, quan era un jove periodista que trencava la mà en la delegació comarcal de Levante-EMV. De seguida vaig pensar que aquell xicot arribaria lluny. A hores d'ara, encara no se sap quin és el seu sostre.\nEl jove Cerdà era un periodista vocacional, que s'emprenyava amb mi perquè en les xerrades als instituts recomanava no estudiar periodisme. Pretenia preservar els estudiants de la precarietat, però Paquito no entenia que jugara amb els somnis. Em bonegava.\nAviat va fer el salt a la redacció a València del diari, expandint el seu talent en reportatges i entrevistes. La cosa rutllava. O no del tot. Perquè Paco va decidir volar pel seu compte. Ser editor. Un magnífic editor: sols calia veure el que publicava, la desimboltura amb la qual es movia per la gegantesca Fira del Llibre de Frankfurt.\nEl millor estava per arribar. Perquè Paquito tenia (té) el do de l'escriptura. El sensacional Los últimos, sobre l'Espanya buida, va sorprendre: gran periodisme fet literatura, amb una filosofia que recordava els llibres de la gran Svetlana Aleksiévitx. Periodisme literari útil, compromés. I presentat amb una prosa rica i substancial. Julio Llamazares va escriure que era un llibre que li haguera agradat escriure a ell. Paco ja no seria Paquito mai més.\nEl seu nou llibre, El peón, és un graó més. Un altre nivell. Aquesta vegada, el periodisme de partida està al servei de la literatura, no a l'inrevés. Partint de la fascinant història del jugador d'escacs mallorquí Arturo Pomar, creuada amb la de Bobby Fischer, Paco construeix un mosaic brillant, literàriament rotund, que pren la figura del peó, la peça més humil, com a al·legoria històrica de les persones que se sacrificaren i foren sacrificades. Una obra brillant que va guanyar el premi Cálamo a millor llibre de l'any. Un guardó estatal a obra publicada. Paco no ha fet encara els quaranta.\nÉs curiós, però de la Costera han sorgit dues de les noves veus literàries potents en llengua castellana, el mateix Cerdà i Elisa Ferrer, natural de l'Alcúdia de Crespins. Sembla paradoxal, potser ho és. Però a mi no m'agrada que em pregunten per què escric en una llengua i no en una altra. A ells, supose que tampoc. Llegiu-los, simplement. Gaudiu del seu talent sorgit de casa.


La falla El Mocador regalarà solidaritat en la seua presentació 2018 | Falles de Sagunt\nLa falla El Mocador regalarà solidaritat en la seua presentació 2018\nLa falla El Mocador continua amb la seua labor solidària en aquest exercici 2017-2018. És per aquest motiu pel qual, en la presentació de les seues Falleres Majors, que se celebrarà dissabte que ve, 13 de gener, a les 19 hores en l’Auditori Joaquín Rodrigo de Sagunt, han decidit seguir per aquesta línia i regalar solidaritat.\nAixí doncs, aquesta comissió de Sagunt lliurarà als màxims representants de les comissions que acudisquen a aquest esdeveniment un regal solidari. I és que, la falla El Mocador ha decidit fer un donatiu a la Casa Ronald McDonald de València, una entitat que treballa per a facilitar la vida als xicotets i xicotetes hospitalitzats, així com a les seues famílies i que les seues Falleres Majors i presidents van poder conèixer d’a prop després de la visita realitzada pels mateixos la passada setmana.\nA més, com han informat des d’aquesta comissió, s’ha decidit en l’assemblea general d’El Mocador que el pressupost destinat als rams de flors que habitualment es lliura a les falleres en aquest esdeveniment, es reduïsca a la meitat perquè aqueixa quantia es destine també a la Casa Ronald McDonald de València.\n«Retornar a les famílies la calor i el suport d’una “llar fóra de la llar”, el regal de la quotidianitat, és nostra principal missió, perquè pensem que per a un xiquet hospitalitzat, tenir als seus pares a prop és una part important de la seua recuperació», expliquen des de la Fundació Infantil Ronald McDonald la casa de la qual a València va ser inaugurada el 28 de febrer de 2013 en el recinte hospitalari de l’Hospital Universitari i Politecnic LA FE.\n← Mar Gimeno i Andrea Escribà gaudeixen del Dia dels Reis Mags a Sagunt\nContinua la col·laboració entre la Federació Junta Fallera de Sagunt i Lafarge per a premiar a les falles més sostenibles →


El teletreball es triplica i els assalariats el valoren positivament El teletreball es triplica i els assalariats el valoren positivament – El Món\nEl teletreball es triplica i els assalariats el valoren positivament\nEls treballadors que no s'han pogut acollir a aquesta modalitat són els que valoren pitjor la gestió de l'empresa\nACN 19/06/2020 7:30 am\nUn estudi de la Fundació Factor Humà, Future For Work institute, e-motiva i Both People & Comms determina que el teletreball s’ha triplicat durant la crisi del coronavirus i que els assalariats valoren de forma positiva aquesta forma de relació laboral. L’enquesta, feta a un miler de treballadors entre el 29 d’abril i el 3 de maig, aporta resultats com que el 7% dels enquestats considera positiu l’impacte de la covid-19 a la seva empresa, o que el 31% considera que la firma per a la qual treballa s’ha sabut adaptar a la situació. També es valora de forma positiva la cohesió dels equips per superar la situació i s’aprecia menor valoració de l’actuació de directius i sindicats.\nEl 50% dels enquestats ha valorat positivament l’interès de l’empresa per la seva situació personal, un 53% considera que ha de millorar la gestió dels superiors i un 30% mostra desmotivació i insatisfacció, el doble que abans de la covid-19.\nUna altra dada que posa de manifest el treball és que el 23% dels enquestats s’està replantejant el seu futur professional. La xifra puja al 39% entre els treballadors que han resultat afectats per un Expedient de Regulació Temporal d’Ocupació (ERTO) durant la pandèmia. Entre els treballadors del sector públic, la xifra baixa fins al 13%.


De la Vega (PSC) exigeix a ERC una consulta a l’Ebre sobre el nou hospital - Canal 21\nDe la Vega (PSC) exigeix a ERC una consulta a l’Ebre sobre el nou hospital\nEl primer secretari del PSC a les Terres de l’Ebre, Manel de la Vega, ha reclamat a Esquerra la convocatòria d’una consulta per decidir si la ciutadania del territori vol una ampliació de l’Hospital de Tortosa Verge de la Cinta o bé la construcció d’un nou hospital. De la Vega ha fet estes declaracions després que els republicans hagen afirmat que la victòria d’ERC el 14-F a les Terres de l’Ebre els avala per retirar el monument franquista de Tortosa o per fer el projecte de l’hospital.\nDe fet, De la Vega ha anat més enllà, i ha anunciat que el PSC portarà la iniciativa de la consulta al Parlament. A més, també ha capgirat l’argument d’Esquerra, i ha recordat que els socialistes portaven al seu programa electoral la construcció d’un nou hospital. Per tant, ha deduït que, si el PSC ha guanyat a tot Catalunya, això vol dir que els catalans volen un nou hospital a l’Ebre.\nDe la Vega també ha remarcat que Esquerra no portava al seu programa nacional cap proposta sobre el Delta. I que, amb la mateixa lògica, això voldria dir que els ebrencs que van votar Esquerra no volen que es face res al Delta.\nEn clau nacional, De la Vega ha reclamat un govern d’esquerres format pel PSC i el comuns amb el suport d’Esquerra. El dirigent socialista ha recordat que el govern actual entre Junts i ERC no funciona. També ha dit que Junts són la dreta catalana, i que la possible entrada de la CUP empitjoraria el govern.\nTags: 14-FBaix EbreCatalunyaDestaquemHTVCManel de la VegaPolíticaPSCTerres de l'EbreTortosa\nAmposta rep el segell de Cicloturisme i crea un perfil a Wikiloc amb rutes a peu i en bicicleta\nEl Temps (17/02/2021)


3 min. Andorra la Vella 28/06/2020 11:14\n651x366 Ball de gegants de Sant Julià de Lòria, el Rei Moro i la Dama Blanca. / ARXIU ANA Ball de gegants de Sant Julià de Lòria, el Rei Moro i la Dama Blanca. / ARXIU ANA\nTot i la incertesa de la situació actual generada per la Covid-19, els comuns estan preparant les seves respectives festes majors amb les recomanacions i mesures sanitàries que hi ha actualment i amb algunes reduccions del pressupost que hi havia inicialment. Tot i així, la canviant situació que s'està vivint provoca que tinguin preparats diversos escenaris possibles. Per una banda, el comú d'Andorra la Vella està treballant en una mena d' aplicació perquè la gent pugui reservar una entrada pel seu concert, tenint en compte que ara mateix hi ha un aforament limitat a 400 persones als actes en espais públics. Des del comú de la capital expliquen que la idea és que tothom pugui anar a un concert i fer la festa major el més popular possible.\nSegons ha comentat Codina, la idea és que els concerts se segueixin fent a la plaça de la Germandat però també estan valorant l'opció de diversificar per diferents llocs els actes que es faran. Quant al control de l'aforament, ha comentat que encara no tenen decidit com ho faran, si amb un recinte tancat per tanques i anar comptant l' aforament o mitjançant un sistema de reserva d'entrada. A més, ha afegit que els concerts seran més aviat que els altres anys perquè preveuen que molta gent celebrarà la festa major amb sopars i festes a les cases. La resta d'activitats de la parròquia s'intentaran mantenir, ha comentat Codina, qui ha declarat que la festa major laurediana està plena d' actes populars durant tot el dia, que són la base de la festa. Tot i així, ha subratllat que molts d'aquests se solen celebrar a la plaça Major i segurament en canviaran la ubicació per poder mantenir les distàncies i respectar les mesures de seguretat.


Vols conèixer millor el dolor muscular i articular ?\nVols descartar els falsos mites sobre aquest tema ?\nA més a més dels tractaments mèdics, saps que hi ha altres formes de plantar cara al dolor, que t'ajudaran a millorar la teva qualitat de vida ?.\nSaps com prepar-te bé abans de fer esport i com recuperar, per no perjudicar els teus músculs i articulacions ?.\nEl proper divendres 24 de novembre, una especialista en el tema vindrà a la nostra farmàcia, a fer una xerrada GRATUÏTA sobre tota aquesta problemàtica.\nSe centrarà en el dolor muscular i articular, les causes, els tipus, els tractaments, i la prevenció.\nFarà un especial ènfasi en el dolor d'esquena i l'artrosi, així com en les recomanacions per fer exercici.\nTambé es donaran mostres per provar diferents productes, com cremes, complements dietètics, etc (val a dir que la ponent no ve de part de cap fabricant ni laboratori). Al final de l'acte, es regalará als assistent una GUÍA DE SALUD ARTICULAR Y MUSCULAR, cortesía del grup de farmàcies Alphega.\nHi haurà dues sessions, un matinal a les 11:00h, i una a la tarda a les 18:30h (repetició), d'uns 45 minuts. Si esteu interessats en assistir, poseu-vos en contacte amb la farmàcia, per facilitar la organització de l'acte.


Papereria - Gaudi Barcelona Shop\nMostrar 1 - 43 de 43 articles\nAgenda de 80 pàgines, amb cobertes de divertits dibuixos de Barcelona.\nBloc de notes amb...\nBloc de notes amb bolígraf, decorat amb monuments emblemàtics de Barcelona.\nBolígraf Roller Trencadís\nBolígraf metàlic esmaltat amb una serigrafía que reprodueix el "trencadis", utilitzat per Antoni Gaudí, per cubrir el drac del Park Güell.\nBolígraf XL Sagrada Familia\nAra pots escriure tenint en la teva mà la Sagrada Familia, per notificar als teus amics i coneguts les millors coses que et vinguin al cap\n$ 33.05 986En Stock\nEstoig colors trencadís Gaudí\nEstoig amb 12 colores, inspirat en elements decoratius de l'arquitecte Antoni Gaudí.\nGuia il·lustrada i bloc...\nL'il·lustrador Luis Silva i Triangle Books us ofereixen un quadern de viatges pràctic i alhora preciós que us ajudarà a conèixer i gaudir la ciutat amb rutes i mapes de Barcelona per marcar el vostre itinerari i pàgines per prendre notes o escriure les vostres idees i reflexions. Tot això acompanyat de...\nLlapis Drac Gaudí cristall\n$ 3.81 1002En Stock\nLlapis Gaudí DRAC\n$ 7.65 996En Stock\nLlapis de fusta amb el Drac de Gaudí en resina\nLlapis Xemeneia Gaudí...\n$ 3.81 1001En Stock\nLlibret Portanotes Gaudí\n$ 6.42 1En Stock\nPortanotes de paper blanc decorat a mà amb motius de Gaudí.\nLlibreta amb bolígraf...\n$ 7.65 100En Stock\nLlibreta amb bolígraf, amb un disseny inspirat en elements decoratius creats per Gaudí. Es presenta en bonic estoig\nLlibreta Barcelona Color\n$ 7.63 100En Stock\nLlibreta amb un modern disseny sobre Barcelona.\nLlibreta Barcelona Flor\nLlibreta Barcelona Tipo\n$ 7.63 99En Stock\nLlibreta Gaudí Elemets\n$ 4.81 975En Stock\nLlibreta amb un disseny inspirat en elements decoratius creats per Gaudí.\nLlibreta Gaudí Mosaic\n$ 4.81 100En Stock\nLlibreta Gaudí Trencadís\n$ 7.63 97En Stock\nLlibreta Rajola Gaudí\n$ 7.63 70En Stock\nMapa de butxaca de Barcelona -...\n$ 5.35 100En Stock\nMapa de butxaca irrompible de Barcelona. La ciutat a la butxaca.Dimensió: Tancat: 110 x 160 mm Obert: 410 x 600 mm\n$ 27.59 1000En Stock\n$ 7.65 1000En Stock\nPortallapissos La Pedrera-Barcelona\n$ 27.59 997En Stock\n$ 1.67 979En Stock\nPunt de llibre Drac Park Güell\n$ 1.67 993En Stock\nPunt de llibre Gaudí Barcelona\n$ 1.67 990En Stock\n$ 1.67 985En Stock\n$ 7.19 5En Stock\n$ 1.67 982En Stock\nPunt de llibre Rectangular Mosaic\n$ 1.67 82En Stock\nEn cartolina a tot color presentat en una funda de plàstic per la seva protecció. Per usar-ho llegint o ampliar la teva col.lecció\nPunto de Libro Basílica...\n$ 1.67 86En Stock\nPunto de Libro Sagrada Familia\n$ 1.67 58En Stock\nQuadern Barcelona Eco Map\nQuadern amb il·lustració de mapa de Barcelona amb tapes dures en cartró reciclat. 80 fulles.\nQuadern Casa Batlló\nQuadern inspirat en la Casa Batlló, situada a la ciutat de Barcelona, dissenyat per l'arquitecte Antoni Gaudí.\nQuadern Sketching Barcelona\nQuadern de la col·lecció Sketching Barcelona. 60 fulls aprox.\nSet 12 Lapices de Colores con...\n$ 5.53 1En Stock\nSet 3 llapis Gaudí Crystal\n$ 11.68 97En Stock\nSet 3 Llapís Mosaic\n$ 8.30 83En Stock\nSet 3 mini quaderns Barcelona\n$ 6.88 45En Stock\nSet de tres mini blocs de notes de la Col·lecció Sketching Barcelona. 28 fulls aprox. Units amb goma i etiqueta penjant.\nSet oficina executiu Trencadís\n$ 184.30 999En Stock\nSet d'oficina d'alta qualitat, en metallesmaltat amb una serigrafía que reprodueix el "trencadis", utilitzat per Antoni Gaudí, per cubrir el drac del Park Güell. Inclou: 1 bolígraf, 1 targeter y 1 funda d'olleres.\n$ 41.68 87En Stock\nTargeter metàl·lic esmaltat amb una serigrafia que reprodueix el "trencadís", utilitzat per Antoni Gaudí, per cobrir el drac del Park Güell.\nVestits Retallables Sr Eusebi...\n$ 5.43 3En Stock\nA les classes altes s'utilitzaven dos tipus de vestit: l'esmòquing i el frac\nVestits Retallables Sra Isabel...\nEls vestits eren llargs, cobrint les sabates; les plomes i les puntes feien furor, destacant els grans barrets amb infinitat de guarniments i ornaments. La moda pràcticament només va ser seguida per les classes altes


26 octubre 2021 en Assaig-Pensament-Informació\nQuan ma mare era xicoteta, en els anys 1940, menava el matxo, ahuixant-lo amb una vareta per a què pegarà voltes a la sénia on estava enganxat, pujant del pou l’aigua per a regar, tal com s’havia fet durant mil...\nEtiquetes: transició energètica\n13 setembre 2020 en Assaig-Pensament-Informació\nEn les societats modernes fem un ús extensiu de sistemes d’energia que produeixen, transporten i aprofiten l’energia per a moltes finalitats. L’energia es gasta en la cuina, en el transport, la calefacció, i en la manufactura de productes. El benestar...\nEtiquetes: canvi climàtic, emergència climàtica, energia, energies renovables, física\n7 juliol 2020 en Assaig-Pensament-Informació\nL’ampliació del port de Valèncialloc web: debatport.scito.org Trobada pública online organitzada per la Fundació Scito i la Càtedra de Cultura Territorial Valenciana. 29 Juny a 27 Juliol 2020Sessio del 6 JuliolJornada dia 2:L’impacte de l’ampliació del port sobre la ciutat...\nEtiquetes: energia, port de València, sostenibilitat, urbanisme\n14 maig 2020 en Assaig-Pensament-Informació\nEl món està patint un desafiament extraordinari per una biologia minúscula i destructiva, el coronavirus COVID-19, que es propaga eficientment sense anunciar la seua presència fins que resulta massa tard per a posar-li limitacions. Els cossos humans i les societats...\nEtiquetes: canvi climàtic, covid-19, Interes general\n28 març 2020 en Assaig-Pensament-Informació\nEls gràfics de creixement de nombre de morts per la infecció de coronavirus posen Espanya en un paper destacat en comparació amb altres estats arreu del món. La velocitat d’augment del nombre de morts és enorme, i està a punt...\nEtiquetes: coronavirus, País Valencià\n18 maig 2019 en Assaig-Pensament-Informació\nJuan Bisquert, Deborah Burks, Anna Lluch. Tothom percep que vivim en un món acceleradament complex, on les capacitats científiques, tècniques, socials i educatives formen una part crucial de qualsevol societat que es preocupa pel benestar dels seus ciutadans. La Comunitat...\n5 maig 2019 en Assaig-Pensament-Informació, Què llegim\nLa novel·la Secundaris de Núria Cadenes, ambientada en Barcelona en 1992, m’ha guanyat immediatament. En termes de tema i escena, les fastuositats olímpiques formen un rerefons mínim, mentre es posa el focus principal en la vida, les limitacions, i les...\nEtiquetes: Barcelona, Núria Cadenes\n8 febrer 2019 en Assaig-Pensament-Informació\nAquest fullet ha aparegut recentment entre els papers de Rafael García Carrión (1940-2005), i m'ha arribat a través d'un familiar meu. El fullet presenta una reflexió molt potent sobre la llengua dels valencians, en un moment en què el lloc...\nEtiquetes: llengua catalana valencià Sanchis Guarner\n17 abril 2018 en Assaig-Pensament-Informació\nDurant alguns mil·lennis la gent pensava que l’univers fluïa serenament impulsat per un motor mentre la terra estava queta i totes les substàncies sublunars venien de la combinació de solament quatre elements. La naturalesa del món s’explicava amb arguments que...\nEtiquetes: Espanya, nacionalitats, política\n9 octubre 2017 en Assaig-Pensament-Informació\nDesprés de creure tota la vida les històries que ens van contar des de 1978 sobre la Constitució Espanyola i el suposat nou sistema democràtic internacionalment alabat, ara que ha aparegut tensió per la voluntat d’opinar dels catalans hem pogut...\nEtiquetes: Democràcia, País Valencià


L'aixeta: Expectació a Torrent per la segona fase del referèndum\nDóna molta malícia veure com volen disfressar de democràtica una decisió que estava presa d'antuvi. L'alcaldessa pepera de Torrent s'està rient dels torrentins en la cara.\n25 de setembre de 2009, a les 11:29\nHa sigut tot massa descarat. Haguera fet millor eliminant el terme "País Valencià" directament, com s'ha fet a altres municipis governats pel PP. Però mira... Així ens ha donat peu a agafar-nos-ho amb una mica d'humor. I trobe que l'alcaldessa s'ha deslegitimat ella sola.\n26 de setembre de 2009, a les 20:16


El Nord contra l'imperi dels set regnats - Regió7 :: El Diari de la Catalunya Central\nEl Nord contra l'imperi dels set regnats\nAnglaterra i Gal·les lluitaran des d'avui per donar el títol mundial de rugbi a l'hemisferi septentrional, que només l'ha guanyat un cop, el 2003, en vuit intents Nova Zelanda és favorita per retenir el títol i Sud-àfrica aspira al tercer campionat\njordi agut manresa 25.10.2019 | 23:18\nEls All Blacks tindran el partit més complicat contra els anglesos MATTHEW CHILDS/reuters\nEls All Blacks tindran el partit més complicat contra els anglesos\nAnglaterra sembla l'únic equip capacitat per guanyar Nova Zelanda\nSud-àfrica va apallissar els japonesos en els quarts de final\nGal·les és l'únic dels quatre que no ha guanyat mai el Mundial\nEls equips de l'hemisferi sud van dominar com van voler el darrer Mundial, el que es va disputar el 2015 a Anglaterra. Nova Zelanda, Sud-àfrica, Austràlia i Argentina van omplir les semifinals i van deixar fora de joc abans d'hora els tradicionals representants del Vell Continent, els participants del Sis Nacions. Quatre anys més tard, en territori neutral, al Japó, el Nord ha recuperat territori. Anglaterra i Gal·les lluitaran aquest cap de setmana per derrotar les tropes dels set regnats, els set títols universals dels vuit disputats fins ara, que han aconseguit els equips del sud.\nPerquè la història diu que Nova Zelanda, amb tres títols, i Austràlia i Sud-àfrica, amb dos cadascun, han dominat aquesta competició, que va arrencar el 1987 amb el triomf dels All Blacks a casa i que es va popularitzar el 1995. Aquell any, els sud-africans, amb Nelson Mandela a la graderia, van superar els vigents campions en un esdeveniment que va inspirar el llibre Invictus, de John Carlin, i la pel·lícula que duia el mateix nom.\nLes semifinals del torneig japonès arriben després d'un campionat espectacular, afectat fa dos caps de setmana pel tifó Hagibis, i que desemboquen en dos partits que enfronten el nord contra el sud. El primer, avui a les deu del matí a Yokohama.\nPer a gairebé tots els experts, l'enfrontament entre Nova Zelanda i Anglaterra és una final anticipada. Tots dos s'han mostrat molt superiors als seus rivals. Els All Blacks només van tenir alguns problemes amb Sud-àfrica a la primera fase i després van aixafar Namíbia i Canadà en el grup i Irlanda, en una demostració de força, en els quarts de final. Anglater-ra, per la seva banda, va vèncer per 29 i 24 punts de diferència, respectivament, Argentina i Austràlia, els seus dos principals rivals. Curiosament, el tifó va provocar que tots dos haguessin de suspendre un partit.\nNo sembla que Nova Zelanda pugui arrasar avui. Anglaterra no li va gaire bé i cinc de les seves dar-reres sis victòries contra el XV de la Rosa han estat per vuit punts o menys. Els oceànics buscaran el gran estat de forma de l'obertura Beauden Barrett. Per la banda anglesa, la força del jove Sam Underhill pot ser el principal obstacle per deixar fora l'únic campió del Nord, els anglesos, que van gua-nyar el 2003 gràcies a un històric drop de Jonny Wilkinson.\nLa revenja del 2015\nL'altra semifinal, la que enfrontarà demà, també a les deu del matí, Gal·les i Sud-àfrica al mateix escenari és la revenja del duel de quarts de final del 2015, en què els Springboks van guanyar per un exigu 23-19 i es van classificar per a la penúltima ronda del torneig.\nL'equip europeu ha arribat a aquesta instància després d'un partit molt igualat i amb una certa polèmica contra França, que va decantar de la seva banda en el tram final per 20-19, amb un assaig de Ross Moriarty convertit per Dan Biggar. El XV del Drac, actual vencedor del Sis Nacions, va passar invicte a la fase d'eliminatòries i ha demostrat ser un conjunt molt competitiu. Caldrà anar alerta amb el seu centre Hadleigh Parkes, que ha obtingut assajos contra equips d'elit en dos dels tres darrers partits.\nPel que fa a Sud-àfrica, va trencar el somni dels amfitrions japonesos a quarts de final (3-26) i és sempre un conjunt molt rocós, liderat per un Handre Pollard molt encertat en el xut a pals i que sap aprofitar com pocs les debilitats que mostri el rival.


Disseny Virtual - Mostrant articles per etiqueta: Joomla 2·5\nPublicat a Projectes webs\nAlutecman 2005, S.L. es crea l’any 2005 amb l’objectiu d’actuar com a partner de Bosch Rexroth, líder mundial en tecnologia de l’automatització. L’any 2012 signa contracte amb Bosch Rexroth i es converteix en distribuidor oficial de la divisió de Tecnologia de Muntatge per la província de Girona.\nPlantilla: Gavick templates\nWeb oficial del grup d'havaneres Els Pescadors de l'Escala, fundat l'any 1964 actualment és el grup més àntic de l'havanera i cançó de taverna. Les nostres actuacions, que realitzem dins tota mena d’àmbits i condicions, acompleixen la funció de concert acurat i també de festa musical. Enguany han rebut la Creu de Sant Jordi\nPiscines St. Feliu és una empresa constructora amb més de 30 anys d'experiència en el món de les piscines de formigó projectat, el denominat comercialment com a “Gunite”.Disposem d’una àmplia gamma d’acabats interiors: en revestiment vitric (“Gressite”), placats en pedra natural o atractius dissenys en roca artificial.\nMulti-idioma: Català, espanyol, francès i anglès\nTitanium es crea el 2013 a partir d’una colla de músics que formaven part de diferents orquestres i grups musicals fins la temporada 2012. Aquesta nova formació musical té el desig de fer arribar la millor música a totes les Festes de Catalunya.\nPROMOTORA 600'NS, empresa de Management i de representació en exclusiva de varis dels còmics monologuistes més il.lustres del panorama nacional actual. Sencillament comèdia còmica!\nEspai web de la soprano catalana Laia Frigolé amb una àmplia formació musical i gran versatilitat, el seu repertori abarca des de la música medieval fins a la dels nostres dies, posant especial èmfasi en la música barroca i clàssica amb criteris històrics.\nMulti-idioma: Català, espanyol i anglès\nEnsemble Athenea és un col.lectiu creat el 2006 per aglutinar i donar veu a músics professionals que en algun moment de la seva etapa formativa havien participat en projectes de la Jove Orquestra Athenea i que en l’actualitat segueixen vinculats en l’entorn musical gironí ja sigui en tasques interpretatives com pedagògiques.\nPortal oficial d'en Jordi Cabarrocas, llicenciat en contrabaix clàssic en la modalitat d'interpretació per l’Escola Superior de Música de Catalunya (E.S.M.U.C) també sóc intèrpret de baix elèctric amb el qual he estat membre en diferents grups d'estils ben diversos: pop-rock, jazz, funky, covers bands...\nPlantilla: YOO Theme\n2012 2014 2015 Empresa piscines Grup música Joomla 1·5 Joomla 2·5 Management Museu música clàssica orquestra Perfileria alumini Portal músic\n© 2014 Disseny Virtual. Tots els dret reservats


22/02/17. El valencià serà requisit per treballar a l’administració., El Punt Avui. - Gironès per la independència\n22/02/17. El valencià serà requisit per treballar a l’administració., El Punt Avui.\nVALÈNCIA - 22 febrer 2017 2.00 h\nEl valencià serà requisit per treballar a l'administració\nEl govern ultima la llei que estableix l'obligació de conèixer la llengua\nEls sindicats fan costat a la mesura\nXimo Puig , president de la Generalitat Valenciana, en una intervenció recent Foto: ARXIU.\nEl govern valencià ha fet un pas definitiu per garantir l'ús normalitzat del català en l'administració pública. Dos consellers de l'executiu de Ximo Puig es van reunir ahir amb delegats sindicals per explicar-los com quedarà el requisit lingüístic que a partir d'ara s'exigirà per treballar a la Generalitat i que s'inclou en l'esborrany de l'avantprojecte de la llei d'ocupació pública del País Valencià. A la reunió, celebrada a la seu de la conselleria de Justícia, Administració Pública, Reformes Democràtiques i Llibertats Públiques, hi van assistir els dirigents de les formacions sindicals UGT, CCOO i Intersindical. Posteriorment, la consellera de Justícia, Gabriela Bravo, es va reunir amb els representants de CSI-F i FSES atesa la seva condició d'organitzacions presents a la mesa general de negociació de la Generalitat.\nL'esborrany de l'avantprojecte estableix, en l'article 61, que per accedir a l'administració de la Generalitat caldrà acreditar “el coneixement del valencià que es determini reglamentàriament, respectant el principi de proporcionalitat i adequació entre el nivell d'exigència i les funcions corresponents”.\nLa nova normativa preveu, mitjançant la disposició addicional segona, que el reglament que reguli el nivell de valencià exigible per a l'accés a la funció pública haurà de ser aprovat pel Consell en un termini de sis mesos des de l'entrada en vigor de la llei, una vegada aprovada per les Corts.\nL'elaboració del reglament és competència de la conselleria de Justícia, previ informe respecte a aquesta matèria de la conselleria competent en política lingüística. A més, a la disposició final tercera, s'inclou una cautela per si es dona el cas que, transcorregut un any des de l'entrada en vigor de la llei, no s'haguera aprovat pel Consell el referit reglament. En aquest cas, el nivell exigible dels coneixements del valencià que hauran d'acreditar-se per a l'accés a l'àmbit de l'ocupació pública del País Valencià serà el següent: per als funcionaris dels grups A1, A2 i B, s'exigirà el certificat C1 (equivalent al grau mitjà de coneixements de valencià expedit per la junta qualificadora). Els funcionaris dels grup C1 i C2 hauran d'acreditar el certificat B1 i B2, respectivament (equivalents al grau elemental). I les agrupacions professionals funcionarials hauran d'acreditar el certificat A2 (equivalent al grau oral).\nLa Intersindical Valenciana va aplaudir ahir els canvis perquè “milloren” l'anterior document en el fet que determina que tot el personal de les administracions públiques haurà d'acreditar la competència lingüística de coneixement del valencià. En aquest sentit, el sindicat espera que el procés de negociació i tramitació de la llei siga “ràpid” per donar resposta a la demanda de la ciutadania valenciana: “Per normalitzar i garantir l'ús de la nostra llengua” al conjunt de les administracions públiques.\nEsperem que la tramitació de la llei sigui ràpida per normalitzar l'ús de la nostra llengua


Pistes per un Nadal divertit - Idees de viatge - Barcelonaesmoltmes.cat\nPistes per un Nadal divertit - Idees de viatge\nDes de l'últim dia de cole fins a Reis, als museus de les comarques de Barcelona es multipliquen les exposicions, tallers i espectacles per a famílies amb nens. Al Museu de la Tècnica de Manresa podeu aprendre a fer diferents manualitats nadalenques. A Terrassa, al Museu de la Ciència i de la Tècnica de Catalunya, han programat un munt d'activitats perquè ningú s'avorreixi. I a La Pedrera, tallers, màgia, ball, titelles... no us ho penseu més!\n4. La carta als Reis d'Orient\nPels volts de l'Any Nou, hauríeu d'anar a portar la carta als patges dels Reis Mags. Els trobareu repartits per molts pobles i ciutats, però si us be de gust conèixer en persona els més famosos emissaris reials, us haureu d'apropar a Igualada, Terrassa, Vilanova i la Geltrú i Cornellà. Allà us esperen el patge Faruk, el patge Xiu-Xiu, el patge Eliseu i el mag Maginet, ben disposats a rebre les missives destinades a Ses Majestats.


Estudiar a l'estranger archivos - Merit School\nInicio » Estudiar a l'estranger\nEstudiar anglès al Regne Unit és una de les primeres opcions que ens plantegem quan pensem en aprendre anglès a l’estranger. És un dels punts més accessibles i propers i disposa d’institucions educatives i d’ajudes específiques com beques o pràctiques...\njul. 27, 2016 | Estudiar a l'estranger\nEt vas aquestes vacances a l’estranger? Si és així, aprofita-ho! Lingüísticament parlant. Com més es gaudeix d’un destí estranger és com més ens allunyem de les nostres pròpies costums i més ens adaptem a la realitat i als costums del país en què ens...\nmarç 20, 2016 | Estudiar a l'estranger\nCada vegada hi ha més demanda pel que fa al coneixement de l’alemany, sobretot a Europa. Alemanya és un país especialment rellevant pel que fa a la seva economia i infraestructures, a més, té un dels mercats de treball més grans i és líder mundial en ciència,...\nVols estudiar un curs d’anglès a l’estranger aquest estiu? Si és així, segurament estiguis buscant una destinació on puguis gaudir de l’estiu mentre que estudies anglès. Per això, la costa del Regne Unit és una opció molt recomanable, ja que les...\nHamburg és una de les ciutats que més alumnes internacionals reben de tota Alemanya. Si vas a estudiar alemany a Hamburg, et trobaràs una ciutat enorme (és la segona ciutat més gran d’Alemanya després de Berlín) i plena de possibilitats. Un dels seus majors...\nEt planteges aprendre alemany? Actualment, és un dels idiomes que més projecció internacional té. Tant si estudies un curs d’alemany a Berlín o a qualsevol ciutat alemanya, com si decideixes estudiar un curs d’alemany a Barcelona pel teu compte,...


Subhastes voluntàries de treballadors: Nou esglaó en el retrocés social – CGTCatalunya\nInici > General > Articles opinió > Subhastes voluntàries de treballadors: Nou esglaó en el retrocés social\nSubhastes voluntàries de treballadors: Nou esglaó en el retrocés social\nEl fenomen de les subhastes voluntàries de treballadors en determinats racons de les nostres ciutats era del tot esperable, però això no vol dir que sigui menys tràgic.\nCada vegada més, centenars de desocupats busquen desesperadament una feina a canvi del que sigui per poder mantenir la seva família. Disposats a rebaixar les seves pretensions econòmiques i les condicions de la seva feina fins a límits insospitats, rivalitzen a la baixa amb altres persones tan abatudes com ells. Segurament, per aconseguir una feina d'explotació en la qual potser tampoc cobraran el que s'ha acordat sota amenaça de no tenir-los en compte en futures ocasions.\nAquesta situació em recorda el petit estudi Discurs de la servitud voluntària, escrit al segle XVI per Étienne de La Boétie, en què s'analitzen els motius de la submissió voluntària a la tirania. L'autor s'interroga sobre els mecanismes a través dels quals un sol home pot arribar a imposar la seva voluntat sobre tot un col·lectiu. No és exagerat pensar que actualment ens trobem davant d'una nova tirania: la del mercat. I la pregunta torna a ser pertinent: ¿com pot ser que tants homes acceptin sotmetre's al nou feudalisme laboral?\nTenint en compte el que passa, potser és veritat que la història no és un recorregut de solucions a problemes, sinó una successió de diferents reordenaments dels mateixos problemes. Així, els conflictes de fons es mantindrien presents en tot moment i únicament s'hi trobarien solucions que s'accepten durant un temps com a provisionals. A partir d'aquest plantejament, potser es pot entendre millor que l'equilibri pactat entre els interessos del capital i els drets socials només ha estat un ordre possible entre molts d'altres, i que ara ens veiem forçats a revisar-lo.\nEn qualsevol cas, és imprescindible tenir clar un aspecte: la subhasta de la pròpia força de treball no és només una qüestió d'abús per part de certs empresaris, que també. No es tracta d'un problema que afecta determinats col·lectius, encara que els més fràgils siguin els més exposats a patir-lo directament. No és tampoc una situació puntual o transitòria, malgrat que ens trobem en un procés de canvi. La situació de les persones que avui se sotmeten a aquesta tirania, més enllà del drama personal, és l'expressió d'un canvi més profund. Un canvi que té a veure amb una variació en les quotes d'equilibri entre el mercat i la protecció social. Es tracta d'un canvi en les regles de joc. Un canvi que ha vingut amb la intenció de quedar-se.\nS'estan establint les bases d'un nou marc que apunta cap a un augment de l'activitat econòmica no vinculada necessàriament a l'ocupació. Menys encara als drets socials. Estaríem davant d'un canvi de paradigma.\nUn canvi que provocarà d'una manera progressiva que molts treballadors desocupats i desesperats estiguin disposats a dimitir dels seus propis drets per poder assegurar-se uns ingressos econòmics. Podem seguir pensant que això a nos-altres no ens passarà. Però aquesta no és la qüestió. El que ens ha de preocupar és la possibilitat que s'estiguin forçant les condicions per crear un clima social en el qual puguin donar-se noves servituds voluntàries. Un ambient de dimissió social. Davant d'aquest risc, són importants les iniciatives com ara la declaració "Ni un pas enrere!", impulsada per un conjunt de plataformes ciutadanes, en les quals s'apunta la necessitat de no permetre retrocessos que facilitin nous (des)equilibris lligats a un aprofundiment de la precarietat i la vulnerabilitat de les persones.\n* Article publicat a El Periódico, extret del web de Kaos en la Red


El farmacèutic incrementa un 62% l’adherència als tractaments - Blog COFBBlog COFB\nEstàs aquí: Inici > Notícies farmàcia > El farmacèutic incrementa un 62% l’adherència als tractaments\nEl farmacèutic incrementa un 62% l’adherència als tractaments\nL’actuació del farmacèutic des de la farmàcia comunitària incrementa un 62% l’adherència al tractament dels pacients, segons es desprèn del “Estudi sobre l’adherència i coneixement del tractament amb Inhibidors de la Bomba de Protons (IBP)”, elaborat pel Consejo General de Colegios Oficiales de Farmacéuticos. Han participat 143 farmàcies comunitàries de tot el territori nacional (7 catalanes) que han seguit i han avaluat a un total de 610 pacients.\nL’actuació del farmacèutic va produir un augment relatiu del 62,2% en la taxa de compliment del tractament per part del pacient, registrant un percentatge d’adherència del 78,5% al final de l’estudi enfront del 48,4% de la visita inicial.\nFont: Portalfarma (Consejo)\nEls resultats que s’han obtingut a aquest estudi demostren que, en pacients que utilitzaven IBP, l’actuació professional del farmacèutic des de la farmàcia comunitària augmenta significativament el coneixement de la medicació per part del pacient, el grau d’adherència al tractament, així com una millora de la qualitat de vida dels pacients.\nEl COFB ha col·laborat en aquest estudi, que compta amb el suport dels laboratoris Cinfa.\nInforme dels resultats de l’Estudio IBP (PDF)\nFont i més informació: nota de premsa Portalfarma\nInvestigación en Farmacia Comunitaria Red de Investigación en Farmacia Comunitaria – RIFAC (via Portalfrma)\nadherència Atenció farmacèutica medicaments


Appartamento Macallé Catania Itàlia - Ofertes d'hotels amb els MILLORS DESCOMPTES EN LÍNIA\nVia Giulia 32, Centre de Catania, Catania, Itàlia, 95124 - Excepcional ubicació - Veure al mapa\nMés informació sobre Appartamento Macallé\nBen situat a la compres, els paisatges, la cultura area de Catania ciutat, Appartamento Macallé us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Appartamento Macallé és compromet a que la seva estada sigui el més còmoda possible. L'hotel ofereix accés a una gran gama de serveis, inclosos transport hotel/aeroport, habitació familiar, servei de bugaderia, servei de llançadora, àrea de fumadors.\nL'ambient de Appartamento Macallé es reflexa en cada habitació. aire condicionat, escriptori, balcó/terrassa, aparell de televisió, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Appartamento Macallé és una selecció idònia per a la vostra estada a Catania.


Natació de primera al CN Sant Andreu - Cetrencada\nNatació de primera al CN Sant Andreu\nbarcelonaClub Natació Sant AndreuMireia BelmonteNatacióTrofeu Internacional Ciutat de Barcelona\nEl Trofeu Internacional Ciutat de Barcelona té lloc al Club Natació Sant Andreu el 13 i 14 de juny. Es tracta d’una prova emmarcada dins el Circuit Mare Nostrum a la que acudeixen nadadors i nadadores de primer nivell d’arreu del món com Mireia Belmonte, Sarah Sjöström i Katinka Hosszú. L’etapa a Barcelona és la segona de les tres proves que es disputen. La primera es va disputar el passat cap de setmana a Mònaco i la darrera se celebrarà a Canet de Rosselló el 17 i 18 de juny.\nAquest any el Trofeu celebra la 38a edició, però commemora sobretot els 25 anys dels Jocs Olímpics de Barcelona. L’entrada al complex dedica un espai per commemorar a través d’imatges les diferents proves de Natació d’aquells Jocs. El CN Sant Andreu no va acollir cap esdeveniment olímpic però el Ciutat de Barcelona és l’esdeveniment amb més projecció internacional de l’any a la capital catalana.\nOlder Entry 29.000 proves de conduir, pendents de la vaga d’examinadors\nNewer Entry Brian Eno presenta la seva nova exposició «Lightforms/Soundforms» a l’Arts Santa Mònica\nLa pastilla anticonceptiva: el preu...\nLes claus de l’èxit del Valencia...\nOct 21,2017 0\nEl campus UPF Poblenou celebra els 10 anys...\nEne 28,2019 0\nLluc Salelles: «Per mi l’horitzó...\nAlts càrrecs deixen la feina per relació...\nNov 10,2019 0


L’ajuntament aprova el compte general de l’ens - Santa Margarida i els Monjos\nPortada > Actualitat > Notícies > L’ajuntament aprova el compte general de l’ens\nL’ajuntament aprova el compte general de l’ens\nL’ajuntament de Santa Margarida i els Monjos ha aprovat el compte general de 2017. Es tracta d’un conjunt de documents que reflecteix la situació econòmica, patrimonial i financera de l'ens. L’expedient s’ha de trametre cada exercici a la Sindicatura de Comptes i al Ministeri d’Hisenda i Administracions Públiques i reflecteix la situació dels béns i drets de l’Ajuntament, préstecs, deutes, despeses i ingressos, etc.\nEl Compte general es va aprovar en el plenari celebrat aquest dilluns amb els vots a favor del PSC i CIU i l’abstenció de PA-CUP i ERC.\nA la mateixa sessió es va donar compte de la liquidació del pressupost de 2017 i de les línies fonamentals del pressupost de 2019 que preveu uns ingressos similars als del 2018 i l’estimació d’una lleugera variació a l’alça de les despeses ja que la Llei de Pressupostos Generals de l’Estat preveu una augment de les retribucions bàsiques dels treballadors públics.\nEn termes econòmics el plenari també va donar compte de l’informe trimestral de morositat i del període mig de pagament a proveïdors, que es situa actualment en 11,35 dies.\nEl plenari va aprovar també per unanimitat l’adquisició de diversos aparells desfibril·ladors, a través d’un acord marc amb l’Associació Catalana de Municipis i fruit de les peticions dels pressupostos participatius; la bonificació d’impostos per a un habitatge del carrer d’Eugeni d’Ors per a la construcció d’una rampa d’accés; i la compatibilitat laboral de dos treballadors municipals.\nFinalment, i en l’apartat de mocions es va aprovar per unanimitat una proposta per la millora de les interconnexions ferroviàries de Santa Margarida i els Monjos, presentada pel grup d’ERC i una proposta de resolució per demanar l’estudi de mesures que fomentin l'oci nocturn i la mobilitat al municipi, presentada pel grup de PA-CUP.


El València tanca el mercat sense fitxar - À Punt\nEl València tanca el mercat sense fitxar\nJavi Gracia, que ha arribat a les 7:30 h. a Paterna, ha demanat una reunió amb Murthy i es replantejaria el seu futur.\n06 d'octubre 2020 - 08:01\nSense cap incorporació. Així tancava el mercat el València la passada mitjanit. Ni Capoue, ni Diogo Leite, ningú posarà enguany amb la seua nova camiseta del club de Mestalla al costat d'Anil Murthy.\nTot i això, per les oficines del club ahir passaren tant el president com també el secretari tècnic, Miguel Ángel Corona. Murthy havia confirmat de matí que Kondogbia es quedaria, que no hi hauria més eixides en la primera plantilla i que es treballaria per a fitxar un central i un migcampista, que al remat no han arribat.\nJavi Gracia es queda, per tant, sense fitxatges. El navarrés, que tant havia demanat incorporacions, es podria replantejar el seu futur en el club valencianista. De moment, ja ha demanat reunir-se amb el president Anil Murthy. Serà un dia llarg.\nPrecisament, Gracia ha sigut, de moment, l'únic fitxatge de l'equip en aquest mercat, a excepció d'Unai Etxebarria, que va arribar lliure a l'equip després d'haver sigut acomiadat del Granada, i de les tornades dels cedits Lato o Racic.\nL'Elx fa els deures a última hora\nTot el contrari va passar a Elx. En una vesprada nit frenètica el club va fer oficial les arribades del migcampista Ivan Marcone, del porter Diego Ruso i d'Emiliano Rigoni, tots ells argentins. Marcone ve del Boca Junior. Arriba cedit per una temporada i l'Elx tindrà opció de compra si juga més de deu partits. Pel que fa al porter, Almirón havia demanat competència per a Edgar Badia i amb l'arribada del també argentí de 31 anys completa una posició que quedava òrfena amb la tornada de Sanromán a l'Atlètic de Madrid. Emiliano Rigoni arriba del Zenit de Sant Petesburg i té una àmplia experiència a Europa després d'estar en l'Atalanta i la Sampdoria.


L’atur del mes d’agost a la Catalunya Central ha pujat a totes les comarques - Canal Taronja Comarques Centrals\nIniciNotíciesGeneralL’atur del mes d’agost a la Catalunya Central ha pujat a totes les comarques\nEn total hores d’ara hi ha 29.126 persones a l’atur. Respecte al mes passat el nombre d’aturats ha augmentat a les nostres comarques en 814 persones, un augment del 2’87 per cent, un pèl per sobre de la mitjana.\nA l’Anoia hores d’ara hi ha 7882 persones en atur. La xifra ha pujat en 69 persones, el que significa un atur del 14.42%\nAl Bages ha augmentat de 287 persones respecte el mes passat. Actualment hi ha 9.927 a l’atur a la comarca, el què vol dir un atur del 11.79%. En el cas de Manresa, la xifra d’aturats ha augmentat en 84, i la taxa d’atur és de 11,79%.\nAl Berguedà hores d’ara hi ha 2048 persones en atur, ha augmentat en 89 persones. La taxa és del 11.29 %.\nA la comarca del Moianès l’atur ha pujat de 36 persones. I així la xifra se situa en 525, amb una taxa del 8,44%.\nA Osona l’atur ha pujat de 304 persones. Actualment la xifra de persones a l’atur és de 8239. Amb un atur del 10,22%\nFinalment, al Solsonès també ha pujat l’atur aquest passat mes, i ha quedat en 505 persones, 29 més, el que representa un 8%.\nA Catalunya, l’atur registrat ha pujat en 10.072 persones a l’agost i s’ha situat en 397.385 desocupats a Catalunya. Aquest increment dels aturats equival a un creixement percentual del 2,6% entre juliol i agost. A nivell anual, el nombre d’aturats ha caigut en 48.055 entre agost de 2016 i el mateix mes de 2017, el que representa un descens del 10,79%. L’atur a Catalunya encadena així 50 mesos seguits de caigudes interanuals, des del juliol de 2013.\nTrobada de bateries a la Plaça Sant Domènec de Manresa\nEl president de la Generalitat de Catalunya i la presidenta de la Diputació de Barcelona van inaugurar la nova sala polivalent de ‘Cal Carrera’ a Sallent\nGabinet de Crisi – 31/5/2018\nGabinet de Crisi – 5/6/2018


MARTIRIO I RAÚL RODRÍGUEZ @ VOILÀ (Manresa) - 16/06/2019 - Concert - Agenda Concerts Catalunya\nrecomanar MARTIRIO I RAÚL RODRÍGUEZ\nImprimir MARTIRIO I RAÚL RODRÍGUEZ\nMartirio va reivindicar a l’enyorada Chavela Vargas en el disc ‘De un mundo raro’ acompanyada només pel seu fill, Raúl Rodríguez. Àlbum que va suposar un exquisit homenatge a ‘La Chamana’ i que bé mereix aquesta volta als escenaris que ara propícia CLUB Circuit. I en el mateix format íntim, sense més artificis que el talent d’ells dos. Es tracta d’un repertori compassadament flamenc que recupera el cançoner d’una figura irrepetible, just l’any del centenari del seu naixement.\nMartirio és la millor candidata per a glossar el llegat de la cantant del ponxo vermell. Sense oblidar que també va ser l’última (precisament al costat de Raúl) que va actuar amb Chavela. Primer a Mèxic i després en la Residència d’Estudiants de Madrid, on Chavela s’instal·lava durant les seves estades a Espanya i d’on va partir cap al seu últim viatge a Cuernavaca (Mèxic), sabent que anava a morir (va morir el 5 d’agost del 2012).


Hisenda envia requeriments a particulars -Lladó Grup-\nEts aquí: Inici / Blog / Sap vostè que / Hisenda envia requeriments a particulars\nSense necessitat de fer un procediment de comprovació o d’inspecció, Hisenda està fent requeriments als particulars de dades amb transcendència tributària (propis o de tercers) i estan obligats a contestar, ja que podrien ser sancionats amb multes de 150, 300 i 600 euros, segons el que trigui a contestar.\nPerò quina informació l’interessa a Hisenda?, veiem els casos més habituals de la informació que requereix per contrastar-la amb la que declaren els empresari o entitats amb les quals fan operacions de serveis o compra vendes de béns:\nCasaments i esdeveniments. Com intervenen diversos empresaris, demanen dades i factures dels serveis contractats, banquet o càtering, lloguer de carpes o autobusos, adornaments florals, serveis de fotografia i vídeo, aliances, vestits, cotxe nupcial, etc. També demanen els mitjans de pagament.\nLloguers. Als inquilins els hi demanen qui són els arrendadors, fotocòpia del contracte de lloguer i dels últims rebuts, forma de pagament, si hi ha plaça de garatge o traster, etc.\nCompravenda d’immobles. La inspecció requereix les dades de la operació per si n’hi ha una part sense declarar, els professionals que han intervingut, intermediaris, taxadors, arquitectes o industrials.\nCom podem observar, Hisenda té molta informació i l’està utilitzant per perseguir el frau fiscal.\nL’equip de Lladó Grup Consultor es troba a la seva disposició per a qualsevol dubte i consulta que es pugui originar en rebre un requeriment.\nCriteri en la inspecció de Treball de Registre de Jornada Pla d’Igualtat obligatori per a empreses


Agònica victòria del Borges\nActualitzada 19/03/2018 a les 11:00\n© Un jugador del Borges persegueix la pilota davant la pressió de dos jugadors del Bellvitge.\nEl Borges va vèncer el Bellvitge amb un final de partit trepidant amb quatre gols en els últims deu minuts. Els de Joan Roca es van avançar a la primera meitat però el Bellvitge va equilibrar dos vegades el marcador, fins que Llorenç va posar el definitiu 3-2 a l’últim minut. La victòria permet al Borges recuperar la novena posició.\nEl matx va ser marcat pel fort vent, que va impedir al Borges fer un bon joc. Malgrat tot, els locals van dominar gràcies al rival, que esperava molt a darrere i amb les línies molt juntes. Els de Joan Roca van disposar de poques ocasions a la primera meitat, però es van avançar a la mitja hora de joc després d’una falta a la frontal de l’àrea del Bellvitge servida per Joel i que Edu Vives va enviar a la xarxa (1-0).\nPer la seua part, Xammar no va haver d’intervenir abans del descans.\nA la represa, el duel va seguir la mateixa tònica. El Borges controlant l’esfèric i amb ocasions. Montoy, Torné i Pelegrí van poder sentenciar, però l’1-0 va donar esperances al Bellvitge, que finalment va arribar fins a l’àrea de Xammar. Fins que el partit va canviar definitivament al minut 80. Penal a favor del Bellvitge que empata el matx (1-1). Massa premi per al que havia fet, però el Borges Blanques no es va descompondre i amb dos minuts va tornar a posar-se al davant en una jugada que va culminar Ander amb tres rematades consecutives (2-1).\nAl 85, Aitor podria haver sentenciat però van ser els visitants, en una contra, els que van tornar a equilibrar l’encontre al minut següent (2-2). Després del gol, el Borges va seguir buscant la victòria. Potser amb més cor que cap, però per sort Llorenç va saber culminar una centrada llunyana per aconseguir una agònica victòria del Borges davant de l’afició.


telèfon mòbil | L’home dibuixat\nGuants per parlar amb el mòbil\n14 octubre 2012 — Classificat com a: Telèfons mòbils Uns guants que incorporen un auricular al dit polze i un micròfon al dit petit… i que permeten parlar per telèfon sense passar fred mentre s'imita el típic gest del Ronaldinho:\nExemple de com utilitzar els guants hi-Call\nSón compatibles amb qualsevol telèfon Bluetooth, estan disponibles en gris i negre i costen 49,99 €. També hi ha algunes botigues de Barcelona on es poden comprar.\nLes operadores telefòniques no facturen correctament el tràfic de dades dels telèfons mòbils\n17 setembre 2012 — Classificat com a: Telèfons mòbils L'estudi és als Estats Units, però ben segur que aquí la situació no és gaire diferent. L'estudi «Can We Pay for What We Get in 3G Data Access?» analitza la facturació d'ús d'Internet des de telèfons avançats i determina que les operadores no facturen correctament el tràfic de dades especialment quan s'està en una zona de cobertura no òptima o bé quan es transfereix vídeo o àudio en temps real (streaming). Com a mitjana, estima que les operadores carreguen en excés entre un quatre i un cinc per cent.\nTambé ens mostra com, encapsulant el tràfic dins de peticions DNS –que els operadors no facturen– ha estat possible transferir 200 Mb de dades sense cap cost. En l'altre extrem, un telèfon va rebre una factura per 450 Mb de dades quan en realitat no havia aconseguit transferir cap byte.\nCom funcionen els acceleròmetres dels telèfons mòbils\n1 juny 2012 — Classificat com a: Coses d'ordinadors Un vídeo que ens explica el funcionament i la fabricació dels acceleròmetres existents als telèfons mòbils i que permeten detectar quina és l'orientació del dispositiu:\nQuè fas si et trobes un telèfon mòbil perdut?\n19 maig 2012 — Classificat com a: Coses de seguretat, Telèfons mòbils Vist a Reflexiones e irreflexiones, que a la seva vegada ho ha vist al bloc del Bruce Schneier , on es fa referència a una prova realitzada per Symantec de deixar un telèfon mòbil avançat perdut per veure com es comportaven aquells que el trobaven (l'informe complet a «The Symantec Smartphone Honey Stick Project»):\nEl 43% va intentar accedir a la banca online.\nEl 50% va posar-se en contacte amb el propietari per tornar-li el telèfon.\nEl 53% va intentar obrir un document anomenat «Nòmina».\nEl 57% va intentar obrir un document anomenat «Contrasenyes».\nEl 60% va obrir les aplicacions de les xarxes socials i de correu electrònic.\nEl 72% va obrir la carpeta anomenada «Fotografies privades».\nEl 96% dels telèfons perduts van ser utilitzats d'alguna forma per aquells que els havien trobat.\nLa NSA publica les especificacions per construir telèfons Android Ultrasegurs\n5 març 2012 — Classificat com a: Coses de seguretat, Telèfons mòbils [SC Magazine] NSA builds Android phone for top secret calls. La NSA ha dissenyat uns telèfons Android ultra-segurs, especialment pensats per a les tasques més crítiques del govern nord-americà… i obre les especificacions per tal de permetre a qualsevol que ho vulgui dissenyar un telèfon amb els mateixos criteris de seguretat.\nCom es veu una web als diversos dispositius\n26 juliol 2011 — Classificat com a: Internet Screenfly simulant la web de Softcatalà en un televisor\nScreenfly és una web que permet simular l'aspecte que té una pàgina web als diversos dispositius: ordinador (resolucions més habituals), tauleta (iPad, Galaxy), telèfon mòbil (iPhone, Blackberry, Android) o televisió.\nÉs un bon complement al clàssic Browsershots\nEls pitjors llocs per perdre el mòbil\n20 juliol 2011 — Classificat com a: Telèfons mòbils Els llocs més habituals per perdre el telèfon mòbil\nGràfic que ens indica els pitjors llocs on podem perdre un telèfon mòbil i tenim menys possibilitats de recuperar-lo… Són:\nDins del bossa de mà o a la maleta del portàtil Probabilitat de recuperació: 95–100%\nAl restaurant o bar. Probabilitat de recuperació: 80–95%\nAl sostre del cotxe. Probabilitat de recuperació: 25–75%\nEn un emprovador d'una botiga de roba. Probabilitat de recuperació: 0–15%\nAl control de seguretat de l'aeroport. Probabilitat de recuperació: 50–100%\nA l'escola. Probabilitat de recuperació: 15–75%\nA l'autobús o metro. Probabilitat de recuperació: 0–2%\nDins d'un avió. Probabilitat de recuperació: 0–15%\nDins d'un taxi. Probabilitat de recuperació: 0–50%\nA la piscina. Probabilitat de recuperació: 50–75% (probabilitat que encara funcioni: 0–5%).\nTambé ens indica les ciutats dels Estats Units on és més habitual perdre un telèfon mòbil… Encapçala la llista Miami, a Florida.


Ocupabilitat Empresa i emprenedoria Promoci� de la ciutat Pol�gons Empresa i emprenedoria\nQu� significa ser empresari/a?\nErrors a evitar\nTest capacitat emprenedora i gesti� empresarial\nExplicaci� Pla d'empresa\nGuia d'ajuts i finan�ament\nPr�stecs amb avals\nPr�stecs sense avals (microcr�dits)\nFinan�ament de circulant\nFormes jur�diques i tr�mits de creaci�\nSocietat Civil Particular\nComunitat de B�ns\nPla d'Innovaci� local\nConfer�ncies sobre innovaci�\nPremis a la innovaci� empresarial\nCentres de Negocis a Granollers\nEmpresa i emprenedoria Vols crear una empresa? Qu� significa ser empresari/a? Qu� significa ser empresari/a?\nQuè implica ser un empresari o treballar per un mateix?\nS’ha acabat saber a final de mes els ingressos exactes que obtindràs!\nAquesta frase només vol ser el reclam per indicar, i cal tenir-ho molt clar, que s’han d’assumir riscos i aquests riscos no es poden evitar. Però si que els podem disminuir. Un empresari intenta fer mínim el risc que assumeix assegurant-se que la idea de negoci és bona i té un mercat suficient que la faci rendible. GRANOLLERS MERCAT RECOMANA: Per minimitzar els riscos i tenir èxit amb la teva empresa realitza el pla d’empresa i fes l’anàlisi de viabilitat.\nTambé, l’empresari o empresària, cal que sigui capaç de dur la seva idea de negoci a terme. Cal ser conscient de les capacitats pròpies, dels punts forts i dels febles, i sobre aquests últims actuar-hi activament per resoldre’ls o minimitzar-los. GRANOLLERS MERCAT RECOMANA: Realitza el test d’aptitud emprenedora i el test de l’idea de negoci. Aquest test només serveix per ajudar-te a reflexionar per saber si estàs preparat per iniciar un empresa pel teu compte i saber si et cal més formació o si has de buscar més informació abans d’iniciar el teu propi negoci.\nSi complim aquests petits consells, que en definitiva ens demanen reflexionar sobre les nostres capacitats, sobre la maduresa de la nostra idea de negoci, per emprendre un negoci amb el màxim coneixement del sector, del mercat i de com funcionarà l’empresa, podrem disminuir el màxim els riscos propis d’emprendre un treball per compte propi, evitarem cometre errors molt comuns que porten el fracàs de l’empresa.\nConeix aquests errors a evitar i tingues en compte que els estudis sobre creació d’empreses ens diuen que la majoria d’empreses moren abans de complir els tres anys de vida.


Vist pels puestos...: de març 2015\nHe de reconèixer que m'intimida parlar d'una pel·lícula d'Scorsese. Sembla que a un gran director se li ha de fer una gran critica i demostrar un gran domini de la seva obra. I no es el cas... So sorry. Però tampoc és la intenció... Us ho juro. Quan vaig veure la peli no sabia que era d'ell. Em va agradar i impressionar, i volia parlar-vos-en d'ella, sense cap més intenció.\nLa història en principi és senzilla. Un nen viu sol a l'estació del tren cuidant els rellotges. Té traça pels enginys mecànics. De fet, la seva afició, quasi obsessió, és reparar un autòmat que va trobar son pare. El pare va morir en un tràgic accident i aquest autòmat és l'únic record ferm i vincle que li queda amb ell. Les peces que necessita les 'demana prestades' a una botiga de joguines de l'estació, fins que l'amo el pesca i comença amb el minyó una estranya relació de respecte, curiositat, enfrontament... on s'involucren la seva família més propera: la dona i la neta, ... El policia de l'estació sempre vigilant i amb la mosca al nas amb aquest xicot entremaliat que passeja sol per l’estació... Tot molt tendre, amorós, a vegades divertit. Entendridor seria potser la paraula que millor ho descriu.\nEm va cridar molt l'atenció la imatge. Saturada de color. Semblava una pel·lícula de cine mut, en blanc i negre, però acolorida... Tot té el seu sentit, no es casual... Però ja ho veureu, no és moment d'spoilers...\nExcel·lent Ben Kinsley com a, ... com a... com a amo de la botiga de joguines. Deixem-ho aquí... Impagable Sacha Baron Cohen com a policia de l’estació, en el paper molt més centrat que el d'un irreconeixible Borat. I els nens, Asa Butherfield i Chloë Grace Moretz, amb la nota més tendra i commovedora.\nUn immillorable i merescudíssim homenatge als pioners del cinema fet amb mestria... Digne del cines Méliers... Potser per que és de l'Scorsese...\nPodeu troba “La invención de Hugo” a la xarxa de Biblioteques.\nAquest post es va publicar originalment a "La cultura no val res" el 01/12/2014.\nGabriela Montero, quan fem de la improvisació un art\nL'altre dia va venir a dinar a casa un amic meu. Veneçolà per mes pistes... (hola Raúl!). Ara no em posaré a explicar el menú, ja en parlarem un altre dia de cuina, sinó d'una anècdota que va ens explicar. Feia poc que havia anat a L'Auditori amb la família a escoltar a una pianista renombrada ... veneçolana també: Gabriela Montero. Val a dir que, fins que ell me la va anomenar, jo mai n'havia sentit a parlar. Una llàstima; el que m'havia perdut...\nA més de ser una excel·lent intèrpret al piano, la Gabriela té un do especial. Quan acaba el programa del concert i comencen el que el públic espera amb ànsia, els bisos, resulta que mai en porta cap de preparat. Quan comença el que ella mateixa en diu la seva part predilecta, es dirigeix al públic i demana que algú taral·legi una melodia, i sobre aquesta comença a improvisar. Fàcil no? Qui es complica és per que vol...\nEl Raúl, el meu amic, va decidir posar-la a prova. Si taral·lejava un tema conegut, la improvisació podria ser fàcil... Podria dur-la treballada. Si optava per un tema inventat o desconegut, per molt brillant que fos la improvisació, el públic no s'hi identificaria, no la gaudiria... Ja està, proposaria una cançó que el públic de L'Auditori identifiqués però que no fos coneguda al mon de la música clàssica: “La lluna i la pruna”. Malauradament ningú no va immortalitzar aquell moment, però l'emoció amb el que ens ho explicava era suficient per sembrar en nosaltres la més gran de les enveges pel moment viscut i la més gran admiració per una intèrpret tant brillant i agosarada. I vam fer el que tothom fa en aquests casos... Buscar-la a youtube!\nQuines coses podem destacar de les seves actuacions gravades? D'entrada, la seva qualitat interpretativa. Per exemple, podem escoltar el primer moviment del concert per a piano de Mendelssohn... Cap queixa; al contrari.\nI comencem amb les improvisacions, que és el que ens ha dut fins aquí. La primera, un regalet, en el sentit estricte d ela paraula. La primera flauta de l'orquestra fa anys, i la pianista li regala una improvisació sobre Happy Birthday. Un detall. QUIN DETALL. Com li cauen els llagrimots a l’homenatjada! Però, vaja, sent francs, s'ho podia haver preparat a casa.\nLa segona, una petició del públic: afegir una variació més a les variacions Goldberg, de Bach (ei, ja sabeu, la quota Bach no pot faltar...).\nLa tercera, anem complicant la cosa: dues noies del públic taral·legen una melodia, provocant el riure de l'audiència. La melodia de Harry Potter es veu que fa gracia...\nI així podríem seguir una bona estona. Però no cal. Només una última perla; si teniu temps, i voleu barrejar música i cinema, tot demostrant que no només pot ser capaç de petites improvisacions sinó de tasques més titàniques, gaudiu de Nosferatu, de Morneau, amb la banda sonora improvisada de Gabriela Montero davant dels espectadors... Au, supera-ho!!!!\nAquest post es va publicar originalment a "La cultura no val res" el 28/11/2014.\n"E=mc2", Albert Einstein\nExplica Stephen Hawking que a l'escriure aquest llibre va rebre un consell de l'editor: "no hi posis cap fórmula; cada fórmula que posis reduirà les vendes del llibre a la meitat". Va pillar el missatge, però tot i així, va renunciar a la meitat de vendes a canvi de posar una única fórmula, la que va fer famós a Albert Einstein, i que postula que l’Energia continguda dins de la matèria és igual a la seva massa per la velocitat de la llum al quadrat.\nAquest és un llibre de física, dels límits de la física. I és un llibre divulgatiu. Sembla mentida, però Hawking, físic tanc conegut pel seu cervell excel·lent com famós per les limitacions del seu cos, del seu físic (#haha #graciosillo #xistefàcil), aconsegueix fer termes com relativitat o física quàntica gairebé tan comprensibles com un llibre de receptes... Be, potser exagero, però ho fa amè i assequible. Conceptes com la fletxa del temps, l'entropia, els forats negres, la forma i la mida de l'univers poden ser temes d'una conversa entre amics... Si, d'acord, torno a exagerar, però realment deixen d'estar dalt d'un altar misteriós i incomprensible i se'ns fan molt més entenedors... Ara sí, no?\nDe tot el llibre jo em quedo amb el Principi Antròpic. Després d'intrigar al lector amb quanta massa hi ha a l'univers i si aquesta massa és suficient per aturar el big bang i provocar un big crush (i la fi de l’univers, és clar), o és insuficient per aturar-lo i condemnar-nos a una expansió infinita sense límits i esgotant tota l’energia (i la fi de l’univers també, és clar), ens arriba a convèncer que la quantitat de massa a l'univers és precisament la justa i necessària per garantir una expansió 'equilibrada’, sense fi de l’univers (ai que bé, m’ha tret un pes de sobre; això de tenir uns quans milers de milions d’anys disponibles, .. no sé, ... com que m’alleugereix).\nMolta casualitat, no? Si necessitàvem que l'univers tingués una massa concreta per garantir una estabilitat concreta que facilités l'existència d'una espècie intel·ligent concreta, resulta que la tenim... Hummm, això olora a Déu, no?\nDoncs aquí entra el Principi Antròpic: les coses són com són, per què si no fossin així, no estaríem aquí per fer-nos aquesta pregunta! #seemslegit. Per a mi és tant concloent com "Darth Vader amb una espasa de llum; el teu argument és invàlid".\nDoncs com aquesta, al llibre n'hi ha més... Si us tenen encuriosits temes apassionants com el big bang, els forats negres, la unificació de forces, la teoria de cordes, la fletxa del temps, o el gat zombi d'Schröedinger, no us el podeu perdre...\nPodeu trobar “Història del temps” a la la xarxa de biblioteques.\nAquest post es va publicar originalment a "La cultura no val res" el 26/11/2014.\n“Si tuviera polla me iría a una orgía” Loki, àngel caigut del Paradís.\nSi us va agradar l’estil de narració que Kevin Smith utilitza a “Clerks” o “Mall Rats”, amb Dogma xalareu encara més. Igual de gamberra que la segona però encara més irreverent. I amb els inefables Jay i Bob el silenciós (el propi Kevin Smith) campant com a profetes… com si no s’entendria la pel·lícula...\nEl plantejament és absolutament surrealista. L’església catòlica vol modernitzar-se, i per això canvien de logo: presenten el Jesucrist guay (excel·lent nova imatge corporativa, hilarant); per a celebrar-ho prometen indulgència plenària a tots aquells que passin sota l’arc de la Catedral de Nova Jersey en dia tan assenyalat... Dos àngels caiguts, Barthleby i Loky (molt convincents en el seu paper Matt Damon i Ben Affleck, respectivament), volen aprofitar aquest perdó universal per a poder tornar al paradís, contravenint les ordres de Déu Nostrusinyó i, per tant, desafiant la seva infalibilitat i posant en perill la mateixa existència de l’Univers!!! Aquí, la cosa ja comença a desvariejar...\nPer evitar-ho, el mateix Déu envia a l’Àngel Metatron (Alan Rickman, el profe de Harry Potter) a anunciar a Bethany (Linda Fiorentino) que és l’escollida per evitar la fi del mon. Evidentment comptarà amb ajuts divins: com Serendipity (guapíssima, com sempre, Salma Hayek, tot i que va ser nominada als Razzy... ouch); o el tretzè apòstol, Rufus (Chris Rock), l’apòstol negre (“com?... que al final Pere em va esborrar del nou testament? Ja et deia jo que era un racista! I suposo que tampoc va dir que el mestre era un “broda” com jo, no?” ... més surrealisme!) I per si no és suficient, ajuts humans: els deixebles Jay i Bob el silenciós (Jason Mewes i Kevin Smith respectivament). #nocomment...\nPer embolicar més la troca, aquest caos és aprofitat per Azrael (Jason Lee) i les seves hosts malèfiques (que recorden sospitosament a “la naranja mecànica”)fotent pallisses a tort i dret per intentar ampliar la seva quota de caos i poder infernal... Quin sidral!! Es que al final haurà d’intervenir el propi Déu per arreglar-ho? I és que no se’ns pot deixar sols...!!! Però, qui és Déu? ... no sigueu impacients, espereu-vos al final... val la pena!!!\nJa veieu que la peli està plagada d’estrelles. Que menys amb un contingut tan bíblic... En definitiva, i tal com deia al principi, una gamberrada hilarant, no apta per devots i respectuosos creients en el Dogma. Imprescindible per als fans de Kevin Smith, del seu sentit de l’humor i de les seves constants al·lusions al seu univers de preferències i fetitxes.\nPodeu trobar la pel·lícula “Dogma” a la la xarxa de biblioteques.\nAquest post es va publicar originalment a "La cultura no val res" el 24/11/2014.\nCreieu en l’astrologia? L’horòscop, els signes del zodíac, la pàgina d’entreteniments... A mi, per la meva formació d’enginyer, gairebé 100% escèptica, em costa creure en que la posició dels astres a l’espai pugui influir en el nostre destí. I encara menys que la posició en un moment determinat de la nostra vida (encara que sigui tan singular com el naixement) ens marqui de per vida... I dic gairebé 100% per què, precisament com a enginyer, sempre s’ha de deixar una porta oberta al dubte metòdic. De fet, els astres sí que ens influeixen: la gravetat ens manté enganxats a terra; el sol ens dona energia, i ens manté en òrbita al seu voltant; la lluna mou les marees; ... si inclús les dones sincronitzen el seu període amb les fases lunars!!! Un cop has vist això tot hauria de ser possible! però no ens posem eufòrics.\nTot i aquest principi racional, reconec que no puc negar la meva atracció per aquest mon. L’hermetisme, el misticisme, el misteri que l’envolta em subjuga... no hi puc fer més. Certament té una base científica; no oblidem que l’origen de l’astrologia és l’astronomia, el coneixement profund i detallat de la posició dels astres a la bòveda celeste, les progressions, les relacions entre els astres... D’aquí a endevinar el futur però, hi ha un pas agosarat.\nI, d’altra banda, per acabar-ho d’adobar, la manera que aquells primers astròlegs van relacionar els estels amb les seves divinitats ja em supera. Què va ser primer, l’estudi dels astres o la mitologia? Van fer mites que responguessin als moviments dels astres o van interpretar els moviments i les agrupacions en constel·lacions per a que justifiquessin els mites. No ho se, de veritat que no ho se, però m’agrada... Només per posar un exemple: coneixeu el mite d’Orió, el caçador? Era fill de Posidó i Gea, un excel·lent caçador que més d’una vegada va alliberar els homes de bèsties perilloses. Un dia de fúria, que ara no ve al cas, li va donar per matar indiscriminadament tot bitxo que se li creuava; Gea, sa mare, va demanar que parés de maltractar la resta de les seves criatures, sense èxitperò. Aleshores va enviar un escorpí per aturar-lo; Orió va riure de la possibilitat que una bitxet tant petit el poses en perill... fins que el va picar i enverinar. Zeus va decidir aleshores posar el gran\ncaçador al firmament, i atorgar-li el poder de provocar, des del cel, tempestes i ventades. Per això, a l’hivern, que és quan surt per l’horitzó Orió, és l’època en que comencen els vents i els freds. Zeus, que era un catxondo, va decidir posar també l’Escorpí al firmament, però allunyat del caçador; Escorpí es pot veure al cel a l’estiu, època que Orió decideix amagar-se per por de tornar a trobar-sel... mola o no?\nTornant al tema que ens ocupa: com tot, podem quedar-nos amb la superfície, l’anècdota, la pàgina dels mots encreuats i les revistes del cor i fer risses de l’absurd que representa; o podem aprofundir una mica i intentar entendre que hi ha al darrera de tot plegat. Això no vol dir creure, només conèixer i entendre... I jo vaig començar a conèixer-lo amb un llibre que va aparèixer per casa: “El gran libro de la astrologia”, de Derek i Julia Parker. Allà vaig aprendre què és una Carta Astral, com calcular l’ascendent, com posar tots els planetes als signes del Zodíac i a les cases, com relacionar els planetes entre ells...i com tot això s’interpreta.\nNo és qüestió només de veure en quin signe està el sol; la posició de tots els planetes, als signes i a les cases, compta; els aspectes o distància entre ells compta; i quan dic compta no vol dir que ens marca el destí de forma irreversible de per vida. L’astrologia només ens indica quina és la nostra tendència, el més probable que ens pot passar si deixem passar el temps. Per damunt de tot, si coneixem com som, podem modificar la nostra actitud i per tant el nostre destí. Això per a mi és el més important com a missatge... Independentment que sigui cert o una gran mentida. El saber ens farà forts, i usar el saber mai és dolent...\nL’astrologia, feta en sèrio és més un art que una mància. No cal que sigui certa per a que sigui interessant i divertida. De veritat. Reunir un grup de gent, calcular sengles cartes astrals i començar a interpretar-les pot ser una forma molt divertida de xerrar amb la gent i generar un debat que en el fons acaba servint per saber més qui som i com ens pensem que som; una excusa per a un bon exercici d’introspecció.\nPer cert... soc escorpí.\nQuan Christopher Paolini va començar a escriure “Eragon”, el primer dels quatre llibres de la tetralogia “El llegat”, amb prou feines tenia 15 anys. D’una banda, aquesta joventut i innocència es palpa a la redacció d’aquest primer llibre. D’altra banda, ja m’agradaria a mi escriure a la meva edat com aquest noi als quinze... però, frustracions particulars a banda, el llibre va tenir el seu merescut èxit, que va garantir la continuació de la saga.\nInicialment va ser concebut com una trilogia, “Eragon”, “Eldest” i Brisingr” però el mateix autor va veure que no en tenia prou... que necessitava un quart llibre, “El llegat”, per desenvolupar la història... els personatges... la facturació. Tot plegat, tothom hi va sortir guanyant.\nL’obra s’emmarca dins del gènere del medieval/fantàstic. No en falta cap dels ingredients típics i imprescindibles: un noiet, Eragon, pel que no en donaries ni un duro, perdut en un poblet a l’extrem més recòndit de l’imperi; troba una relíquia, un objecte que oculta un poder meravellós; però la troballa sembla que no és casual, podria ser-ne el legítim hereu?; l’imperi i les forces del mal que el sustenten el persegueixen; els tiets, que el cuidaven com si fos el seu fill, pillen catxo; apareix un ser misteriós, un altre mindundi que tampoc és el que aparenta; també té poders i els vol ensenyar al noiet; el poder d’una germandat caiguda en desgràcia fa anys i amagada en les prenombres per què l’emperador, antic membre de la germandat però corromput, no el trobi; elfs savis, perfectes, destres, guapos i ... i... i... vaja, elfs...\nHmmm... si, s’assembla a Star Wars però a l’edat medieval: en comptes de la Fuerza hi ha màgia, i en comptes d’X-Wings hi ha dracs; els jedi són genets de dracs; Darth Vader es diu Galbatòrix; i els robots...aquests no son els robots que esteu buscant; de robots no n’hi ha...\nSemblances a part, l’obra és coherent, ben treballada i, fins a cert punt, original; més tenint en compte la joventut de l’autor, que com he dit, es nota en la redacció del primer llibre. De la mateixa manera que es nota l’evolució i maduresa en creixement a mesura que avancen els llibres, guanyant en profunditat i complexitat de la trama i del perfil dels personatges. La formació del personatge, primer a mans del seu mentor, i després dels propis elfs, com adquireix els seus poders màgics, com domina la màgia a través del coneixement de la llengua vertadera dels dracs (seguint la tradició dels “True Namers”, un dels corrents màgics que apareix a certs llibres de fantasia medieval, sent el màxim exponent Ursula K. Legin i els seu Mag de Terramar... ja en parlarem...); com empatitza amb el seu drac, Saphira; com milloren com a equip; com lideren tota la rebelió contra l’imperi (si, això també...). Buff, no ens podem queixar!\nUna lectura recomanable per als amants del fantàstic, amb un bon equilibri entre la comoditat d’un gènere conegut i la originalitat d’un enfoc i tractament poc ortodox que s’agraeix.\nPodeu trobar “Eragon” a la la xarxa de biblioteques.\nAquest post es va publicar originalment a "La cultura no val res" el 21/11/2014\n“Motuo perpetuo” vol dir, literalment, moviment perpetu, sense principi ni final. Quan una peça musical s’anomena així vol dir que acaba exactament com comença, de manera que, si el músic vol, la pot repetir sense solució de continuïtat ad infinitum... ó ad nauseam, depèn de l’estona...\nEn aquest cas, volia fer menció del Motuo Perpetu que Niccoló Paganini va escriure a principis del s. XIX. Paganini era un violinista virtuós, sembla que el més gran de la història. Potser és exagerat, ves i demostra-ho ara, però de ben segur que va ser grandíssim. De fet, es va guanyar la vida tocant l’instrument, sense l’ampara d’un mecenes, amb el que guanyava de les actuacions, i sembla que molt bé que se la guanyava... El primer divo de l’Star System? Potser si... I com a tot geni tocat de la ma de Déu, no van faltar detractors que afirmaven que el do venia donat per un pacte amb el diable... Envejosos n’hi ha hagut i n’hi haurà sempre. Però segur que el diable estava darrera... >8-(\nSigui com sigui, un talent com aquell no es podia malbaratar tocant peces de compositors menys dotats que ell. Per tant, es composava les peces a la seva imatge i semblança, pel seu lluïment únic i personal. Els seus concerts i romances son el malson de qualsevol aprenent a violinista i el doctorat de tot intèrpret que vulgui tenir un mínim de fama.\nA You Tube podem trovar la interpretació del Motuo Perpetu al violí pel gran Itzhak Perlman. Ja us podeu imaginar l’esforç que suposa per al músic tocar tanta estona a un ritme certament endemoniat, sense pauses. Més d’una corda deu haver saltat dalt d’un escenari…\nHi ha adaptacions d’aquesta peça a altres instruments. També al You Tube podeu trovar dues versions, per a mi especialmente espectaculars. La de trompeta interpretada per Wynton Marsalis i la de flauta travessera, per James Galway, per a mi, la favorita. Què passa quan una peça tan veloç com aquesta es toca amb un instrument de vent? Moure l’arquet del violí a tanta velocitat és esgotador, però no parar de bufar sense agafar aire… és mortal!\nEscolteu, ambdues versions, trompeta i flauta, i compteu quantes vegades se sent respirar als músics… No us hi canseu, no se sent cap vegada #spoiler. Això no vol dir que no respirin, si no que son Mestres d’una técnica reservada als més privilegiats. La respiració continuada. El truc està en no respirar per la boca, com manen els cànons dels liceus més importants, si no pel nas: una part de l’aire va als pulmons per un tema, més que res, de supervivencia; i l’altra part infla les galtes, de manera que pots respirar mentre expulses l’aire, com ho fariem tocant una gaita o sac de gemecs… fácil oi?\nSi us avorriu, podeu probar de fer-ho a casa, amb un got d’aigua i una canyeta, a veure si podeu respirar mentre feu bombolles. I graveu-ho amb video, que també volem riure =8-D =8-D =8-D #graciosillo…\nAquest post es va publicar originalment a "La cultura no val res" el 18/11/2014


Històries de la Grossa vinculades a discapacitat, infància i gent gran – DIXIT Centre de Documentació de Serveis Socials\nAcció cívica, tercer sector i voluntariat, Discapacitat i salut mental, Família, infància i adolescència, General, Gent gran\nHistòries de la Grossa vinculades a discapacitat, infància i gent gran\nPublicat per DIXIT Centre de Documentació de Serveis Socials on 20 agost 2015\nEls beneficis de la Grossa de Cap d’Any de 2013 i 2014, que van sumar més de 14 milions d’euros, aniran destinats a reforçar programes relacionats amb la discapacitat, la infància i la gent gran. Tres entitats socials han estat escollides per protagonitzar l’anunci de la Grossa d’enguany, per mostrar històries vinculades a aquests àmbits. La Fundació Finestrelles representa les persones amb discapacitat, la Fundació Pere Tarrés la infància i la Residència Sant Hilari Sacalm a la gent gran.\nL’anunci s’ha pogut veure en alguns canals de televisió durant el mes de juny i ha servit per mostrar com s’inverteixen els diners del sorteig. En l’àmbit de les persones amb discapacitat aquesta inversió es veurà reflectida incrementant serveis de club social i places de centres ocupacionals. En el de la infància amb programes específics de suport a les famílies i amb beques per a activitats d’estiu i educació en el lleure per a nenes i nens en risc d’exclusió social. I en quant a la gent gran, es reforçarà l’equipament de noves residències.\nPer a les entitats escollides l’anunci representa l’oportunitat de mostrar la importància de la seva feina que ajuda a millorar la vida de les altres persones. Una treballadora de cada una de les entitats és l’encarregada de posar veu a aquesta feina, explicant-ne el dia a dia.\nL’acció social que es deriva de la compra d’un bitllet de la Grossa és molt important, tal com es destaca a l’eslògan del premi: “Gràcies a tu: La grossa ens toca a tots”. Poc més de 30 segons serveixen per recollir els tres testimonis a l’anunci, però també hi ha una versió més llarga de cada àmbit d’acció social que podeu veure aquí.\nLa gravació de l’anunci va representar un dia molt especial per a les entitats que hi participen. Per exemple, a la Fundació Finestrelles el rodatge va tenir lloc a finals de maig durant una jornada matinal en què els nois i noies de Finestrelles van dur a terme les seves activitats habituals tot i la presència excepcional de les càmeres.\nEls bitllets de la Grossa de Cap d’Any de 2015 es van començar a distribuir a finals del mes de juny: una tirada de 40 milions d’euros repartits en 80.0000 números (del 00.0000 al 79.999). D’aquesta manera s’ajustarà l’oferta a la demanda i es podrà garantir la venda de tots els números.\nAquests ja es poden adquirir als 2.200 punts de venda habitual de la Loteria de Catalunya i, com sempre, també hi haurà un canal addicional de venda integrat per supermercats, benzineres i establiments d’associacions i fundacions del sector del comerç de Catalunya. Enguany els bitllets estrenen imatge, incorporen la icona de la Grossa i podran ser de color vermell, blau, verd o groc.\nEntrada prèvia Llei òmnibus per la reforma horària\nEntrada següent Boccia\n01 setembre 2015 a les 9:39 PM\nÉs un esport molt interessant, i més tenint en compte tot el que implica. Fan falta més iniciatives així a nivell tant nacional com internacional!\nLeave a Reply to EscolaVitae\tCancel reply


Corres Add - Millora i optimització de la teva base de dades\nEstandarditzem i enriquim les teves bases de dades per optimitzar les teves campanyes comercials.\nPer què a Correos.\nPerquè som experts a traduir la informació desestructurada de les teves bases de dades en informació ordenada i de qualitat:\nOptimització de les teves campanyes gràcies a la millora de les trameses.\nContribueix a evitar frau\nEnriqueix la teva base de dades amb informació que et permet conèixer millor el client\nMillora de les teves comunicacions comercials amb adreces fiables i de qualitat.\nEstalvi de costos que es poden evitar en el desenvolupament d’una campanya.\nMarca la diferència entre la teva competència i aconsegueix una difusió més gran.\nMàxima comoditat per a la teva empresa, ja que des de Correos ens encarreguem de tot.\nEscriu-nos a correosdirecto@correos.com i et farem una proposta a mida.\nQuins serveis inclou Correos Add?\nNormalització informatitzada d’adreces: tractament automatitzat de fitxer que normalitza o elimina còpies duplicades de dades repetides a fi de reduir l’error en la tramesa de les comunicacions.\nNormalització manual d’adreces:tractament manual de fitxer que normalitza adreces quan els processos automatitzats no han acabat de millorar la qualitat de les dades.\nEnriquiment informatitzat d’adreces: incorporació dels codis INE de població i via, la secció censal i la coordenada de l’adreça a cada registre del fitxer per aconseguir un geoposicionament correcte del registre que millori les trameses\nEnriquiment amb informatitzat cadastral de l’adreça: incorporació a totes les adreces normalitzades que hagin estat donades d’alta al Registre Cadastral de la informació pròpia del portal tractat, sempre vinculada a una referència cadastral que actuaria com a identificador unívoc de l’adreça normalitzada.\nCaptura d’informació a mida: a Correos disposem d’una xarxa de més de 20.000 carters a tot el territori nacional que cada dia recorren la seva zona de repartiment. Així, captem informació tant de forma activa com passiva: recollida de dades, mesuraments, avaluacions o enquestes. Aquest servei permet ser una nova font d’informació clau per a les empreses que requereixin fer auditories de Facing, captures de coordenades, realització d’enquestes tant a empreses com a particulars, actualització de la base de dades o elaboració de certificacions i validacions tant a empreses com a cases.


Els aficionats del PSG es revolten contra Leo Messi - XCatalunya.cat\nEls aficionats del PSG es revolten contra Leo Messi\nMala maror entre els aficionats del PSG i el jugador argentí\nLeo Messi no és feliç al PSG. L’argentí va marxar del FC Barcelona a contracor a finals d’estiu, quan per culpa del límit salarial no es va poder pactar una renovació i inscriure el futbolista. Mesos més tard i abans que s’acabi la primera temporada fora de casa, l’argentí no està content i està fent tot el possible per tornar a Catalunya i tornar-hi com més aviat millor. Tot i viure en una gran mansió valorada en 50 milions d’euros i per la qual paga 150.000 euros al mes, vol tornar a Castelldefels.\nUna de les raons perquè no està content és el seu estat físic. El futbolista no està rendint a bon nivell i la paciència dels aficionats del PSG es comença a esgotar. Els anys pesen pel ’30, que té 34 anys i enguany en farà 35. Li critiquen que camini en molts minuts del partit, especialment, quan no té la pilota als peus. El mateix passa amb Sergio Ramos. A la capital francesa hi ha una crítica generalitzada cap a ambdós jugadors. Quan es va conèixer la notícia es pensaven que guanyarien la Champions. Però res de res.\nEl viatge de Leo Messi a Barcelona, on va anar a sopar amb Xavi Hernàndez, Sergio Busquets i Jordi Alba (no hi era Piqué), va encendre totes les alarmes. Segurament l’àpat era per l’aniversari de l’entrenador, però es va començar a especular sobre un possible retorn de l’argentí. S’ha de tenir en compte una clàusula del nou contracte que permet Messi desfer l’acord si no se sent a gust al club.\nEl PSG, conscient d’aquesta possibilitat, estaria valorant l’opció de donar-li més diners. Tot i això, si Barça abandona el club francès i torna al Barça no serà una qüestió de diners. Tornaria perquè estima el club i perquè confia en el projecte esportiu.\nTags: aficionats del PSG, Leo Messi


L'Ajuntament esborra alguns grafitis de la Riera Bonet davant la pressió veïnal | Viu Molins de Rei\nUn mur del carrer Mancomunitat s’ha esborrat però es manté l’altre // Jordi Julià\nFinalment s’ha optat per la via del mig en la polèmica pels murals de la Riera Bonet. Ni deixar-ho tal com va quedar després del festival de grafiters organitzat pel col·lectiu artístic Interactu-art, ni esborrar-los tots, com proposaven els veïns més crítics amb l’art urbà. L’Ajuntament ha decidit, finalment, pintar de gris dos dels murs que es van pintar en aquest festival però deixant tal com estaven la resta de murs, inclòs tot el pont, on hi havia els que havien fet els artistes convidats.\nLa primera de les zones esborrades és al carrer Riera Bonet, davant l’associació de veïns, en un petit mur que era dels espais lliures a disposició dels veïns i hi havia pintades fetes de lletres (letterings) i un d’ells feia referència al ‘Basuko’, el nom que rep la pasta de cocaïna i que va ser un dels que van aixecar les crítiques per part dels veïns.\nL’altre mur esborrat és al carrer Mancomunitat. En aquell punt, s’ha mantingut el mur que dona a la via del tren (un mur lliure en què els grafiters van fer letterings), i s’ha esborrat el que dona a les cases, inclosa l’escala. Allà hi havien letterings però també els murals que van fer els nens en el taller infantil, i que incloïen la inscripció ‘Benvinguts a la Riera Bonet’. També com a part d’aquest taller es va fer un dels murals polèmics: un que deia ‘Aran’, que segons els organitzadors era el nom del nen que el va pintar però alguns veïns van creure que feia referència a l’organització juvenil vinculada a la CUP Arran.\nEl president de l’AV vol que s’esborri també el mural sobre les cases okupa // JJ\nEl pont s’ha mantingut // JJ\nL’AV vol que s’esborrin els grafitis del carrer Amadeu Vives // JJ\nPart del carrer Riera Bonet també s’ha esborrat // JJ\nA l’hora de triar esborrar aquests murs i no uns altres l’Ajuntament ha intentat “seguir uns criteris objectius”, afirma a Viu Molins de Rei el regidor de Cultura, Carles Ros (CUP). Han triat aquests murs per ser “els llocs que estaven més carregats i que formaven part del sector de lliure pintura”.\nI és que el rebuig ha estat sobretot en la zona de murs de lliure pintura en què qualsevol podia pintar el que volgués, a diferència de l’entorn del pont en què els artistes convidats feien unes il·lustracions pactades. Són els que s’han esborrat.\nLa decisió respon a les queixes de molts veïns, inclosa l’Associació de Veïns de la Riera Bonet. Però l’Associació segueix sense estar contenta amb la decisió. El seu president, Sebastián Martín creu que “no n’hi ha prou” amb esborrar aquests murs. Creu que caldria esborrar també tot el carrer Amadeu Vives, on hi ha només letterings, així com un mural que hi ha al carrer Riera Bonet, entrant dins el barri, amb dibuixos de totes les cases okupa que hi ha hagut a Molins de Rei al llarg de la història. “Aquests dos punts no agraden”, afirma.\nL’Ajuntament no té clar què fer amb el carrer Amadeu Vives. “No és un tros petit com els altres on ja hem actuat, haurem de concretar què hi fem”, indica Ros, deixant la decisió per a més endavant. Mentrestant, aquest cap de setmana es faran nous murals al barri proper de les Conserves, en un festival semblant amb artistes convidats i on intentaran aprendre dels errors. L’actuació de les Conserves s’emmarca en els pressupostos participatius de barris.\nEtiquetes:grafitis murs Riera Bonet\n3 comments for “L’Ajuntament esborra alguns grafitis de la Riera Bonet davant la pressió veïnal”\nPingback: 12 artistes converteixen el pas sota les vies en una mostra d'art | Viu Molins de Rei\nPingback: El pas sota les vies es converteix en una mostra d'art | Viu Molins de Rei\nPingback: L'art urbà s'estén per tot Molins de Rei | Viu Molins de Rei